
R O M Â N I A

JUDEȚUL SIBIU

 PRIMARIA ORAȘULUI AVRIG

Avrig, Str. Ghe. Lazăr, Nr. 10, Tel: +0269/523.101, Fax: +0269/524.401, cod poștal 555200

Web:  www.primaria-avrig.ro;                E-mail: office@primaria-avrig.ro
Operator prelucrare date cu caracter personal, înregistrat sub nr. 9357/22.04.2019 la ANSPDCP,

 în conformitate cu Regulamentul UE 679/2016.

Nr. ________/___________  
ANUNT
Primaria orasului Avrig organizeaza concurs pentru ocuparea următoarei funcţii publice de conducere specifice vacante :
Serviciul  de Arhitectura şi Urbanism :
· Arhitect şef al oraşului, gradul II, id – 401494
Durata normală  a timpului de muncă este de 8 ore/zi, 40 de ore/săptămȃnă.

Examenul se organizează după cum urmează:
- proba scrisă ȋn data de 26 octombrie 2026, ora 10 la sediul Primăriei oraşului Avrig;

- interviul ȋn data de 28 octombrie 2026, ora 10 la sediul Primăriei oraşului Avrig.

Condiţii generale : prevăzute de art. 465, alin. (1) din OUG. nr. 57/2019 privind Codul administrativ, cu modificările şi completările ulterioare.
 Condiţii specifice prevăzute ȋn fişa postului:

· Studii universitare de licenta in domeniul arhitect, urbanist sau de conductor arhitect, precum şi de inginer în domeniul construcţiilor sau inginer cu specialitatea inginerie economică în construcţii, absolvenţi ai cursurilor de formare profesională continuă de specialitate în domeniul amenajării teritoriului, urbanismului şi autorizării construcţiilor;
· cunoştinţe operare calculator, nivel mediu ;

· vechime ȋn specialitatea studiilor - minim 5 ani ;
· prin derogare de la punctul anterior, in situatia in care nu se prezinta persoane care sa indeplineasca conditiile de vechime in specialialitatea studiilor prevazute la art. 468, alin. (2), lit. a din OUG nr. 57/2019 – Codul administrativ, cu modificarile si completarile ulterioare, se  stabileste conditia de vechime in specialitatea studiilor de minimum 3 ani .

Dosarele de ȋnscriere la examen se vor depune la sediul Primăriei oraşului Avrig ȋn termen de douazeci de zile de la data publicării anunţului pe site-ul 
Primăriei, respectiv 25.09.2026 – 15.10.2026. 
    Dosarele de ȋnscriere la concurs trebuie să conţină ȋn mod obligatoriu documentele prevăzute la art. 465 din OUG. Nr. 57/2019 – Codul administrativ, cu modificarile şi completările ulterioare.
Datele persoanei de contact : Udrescu Victoria, telefon 0269523101, interior 106, mail victoria.udrescu@primaria-avrig.ro.
 
Atribuţiile postului menţionate ȋn fişa postului :

         - Asigură realizarea tuturor măsurilor stabilite prin hotărâri ale Consiliului local al orasului Avrig sau prin dispoziţii ale primarului, pentru aplicarea strategiilor de dezvoltare urbanistică a orasului Avrig precum şi a teritoriului administrativ ;
         - Participă la toate acţiunile Consiliului local şi ale Primăriei care au drept scop dezvoltarea urbană şi amenajarea spaţiilor publice ale oraşului, precum şi amenajarea teritoriului administrativ al orasului ;

         - Asigură redactarea certificatelor de urbanism, autorizaţiilor de construire şi autorizaţiilor pentru desfiinţarea construcţiilor pe baza documentaţiilor tehnice prevăzute de lege şi le prezintă spre semnare persoanelor competente, răspunzând de legalitatea acestora ;
          - Urmăreşte executarea construcţiilor în conformitate cu autorizaţiile de construcţie; în cazul în care se constată nerespectarea autorizaţiei de construcţie sau executarea unor lucrări neautorizate propune deîndată măsurile prevăzute de lege ;
 
- Organizează şi conduce la zi evidenţa certificatelor de urbanism, autorizaţiilor de construcţie şi autorizaţiilor de demolare ;
        - Organizează eliberarea certificatelor de urbanism şi a autorizaţiilor în termenele şi condiţiile prevăzute de legislaţia în vigoare ;
        -  Asigură şi răspunde de încasarea taxei de autorizare conform legii; la finalizarea construcţiilor, stabileşte şi răspunde de încasarea taxei de regularizare ;
        - Asigură întocmirea şi menţinerea evidenţei terenurilor fără construcţii intravilan şi extravilan care fac parte din patrimoniul orasului Avrig, în colaborare cu Compartimentul Lucrari Publice si Administrarea Patrimoniului ;
        - Asigură şi răspunde de rezolvarea în termenul legal a sesizărilor primite de 
la cetăţenii orasului Avrig referitoare la respectarea legalităţii în domeniul urbanismului şi construcţiilor, în colaborare cu serviciul specializat ;
       - Asigură întocmirea şi răspunde de realizarea documentelor de organizare şi 
dezvoltare urbanistică a orasului Avrig precum şi de amenajare a teritoriului, cu respectarea tradiţiei locale şi realizarea lor conform prevederilor legale ;
  -  Iniţiază proiecte pe teritoriul administrativ al orasului Avrig care se execută din bugetul local sau din alte fonduri publice ori prin parteneriat public – privat şi avizează toate proiectele întocmite de terţi pe teritoriul administrativ al orasului Avrig ;
       - Asigură elaborarea proiectelor de urbanism şi arhitectură prin procedurile de încredinţare prevăzute de lege, în colaborare cu Compartimentul Lucrari Publice si Administrarea Patrimoniului si Compartimentul Achiziţii Publice si Licitatii, urmărirea proiectelor pe parcursul elaborării, recepţionarea lucrărilor de proiectare ;
    -  Asigură execuţia proiectelor de urbanism şi arhitectură finanţate din bugetul local prin procedurile de încredinţare prevăzute de lege, în colaborare cu Compartimentul Lucrari Publice si Administrarea Patrimoniului si Compartimentul Achiziţii Publice si Licitatii, şi controlul urmăririi execuţiei pe şantier ;
        - Stabileşte şi propune primarului măsuri pentru refacerea şi protecţia mediului înconjurător; asigură respectarea prevederilor legale privind protecţia, restaurarea, reabilitarea şi conservarea zonei istorice protejate, a monumentelor istorice şi de arhitectură, a parcurilor şi rezervaţiilor naturale, propune amenajarea de noi parcuri şi zone de agrement pe baza documentaţiilor de urbanism şi de amenajare a teritoriului ;
        - Colaborează cu celelalte servicii si direcţii pentru stabilirea necesarului de fonduri în vederea elaborării bugetului local ;
        - Asigură elaborarea şi respectarea prevederilor planului urbanistic general al oraşului şi a regulamentului de urbanism şi aplicarea acestuia prin planurile de urbanism zonale şi de detaliu şi conformarea autorizaţiilor de construire sau de desfiinţare cu prevederile documentaţiilor de urbanism ;
         - Asigură monitorizarea si urmărirea stării monumentelor de arhitectură şi a zonelor de rezervaţii şi zonelor protejate şi face propuneri pentru conservarea, repararea şi punerea lor în valoare ;
         - Inventariază şi propune spre aprobare zonele în care trebuie luate măsuri de reabilitare urbană ;
         - Supune aprobării consiliului local, Planul Urbanistic General şi Regulamentul  Local de Urbanism al orasului Avrig, precum şi celelalte documentaţii de urbanism elaborate în scopul dezvoltării urbanistice a oraşului şi a teritoriului administrativ ;
         - Săptămânal,  va face analiza privind comunicarea la termen a răspunsului la cererile sau sesizările primite pentru soluţionare ;

         - Asigură participarea la comisia de stabilitate a construcţiilor, ca urmare a efectelor calamităţilor naturale ;
           - Conduce şi răspunde de organizarea evidenţei lucrărilor de construcţii din oras, în vederea punerii la dispoziţie a rezultatelor acesteia, autorităţilor administraţiei publice centrale ;
          - Întocmeşte fişa postului pentru funcţionarii publici din subordine, o 
actualizează ori de câte ori situaţia de fapt şi prevederile legale impun aceasta. 

Bibliografia şi tematica stabilită pentru  examenul de recrutare :
· Constituţia României, republicată, cu tematica Titlul I - Principii generale, Titlul II - Drepturile, libertăţile şi îndatoririle fundamentale, Titlul III - Autorităţile publice, Titlul IV - Economia şi finanţele publice ;
· Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare, cu tematica Cap. I - Principii şi definiţii, - Cap. II - Dispoziţii speciale ;
· Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare, cu tematica Cap. I – Dispoziţii generale, - Cap. II - Egalitatea de şanse şi de 
tratament între femei şi bărbaţi în domeniul muncii, - Cap. III - Egalitatea de şanse şi de tratament în ceea ce priveşte accesul la educaţie, la sănătate, la cultură şi la informare, - Cap. IV - Egalitatea de şanse între femei şi bărbaţi în ceea ce priveşte participarea la luarea deciziei, - Cap. VI - Soluţionarea sesizărilor şi reclamaţiilor privind discriminarea bazată pe criteriul de sex ;
· Titlul I şi II ale părţii a VI-a din Ordonanţa de urgenţă a Guvernului nr. 57/2019, cu modificările şi completările ulterioare,
cu tematica PARTEA a VI-a Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice: Titlul I - Dispoziţii generale, Titlul II - Statutul funcţionarilor publici ;

· Legea nr. 169/2026 privind Codul amenajarii teritoriului, urbanismului si constructiilor  - integral;

· Legea nr. 7/1996 a cadastrului si a publicitatii  imobiliare, republicata, cu modificarile si completarile ulterioare - integral;

· Legea nr. 184/2001 privind organizarea şi exercitarea profesiei de arhitect, cu modificările şi completările ulterioare, cu tematica Organizarea şi exercitarea profesiei de arhitect - integral;
· Legea nr. 422/2001 privind protejarea monumentelor istorice, republicata, cu modificarile si completarile ulterioare – integral ;

· Ordinul nr. 1022/2026 privind aprobarea Procedurii de elaborare, modificare/actualizare şi aprobare a documentaţiilor de amenajare a teritoriului şi a documentaţiilor de urbanism, a formularelor utilizate, precum şi a listei avizelor necesare.
                     PRIMAR,                              SECRETAR GENERAL          
                                                                  AL ORAŞULUI AVRIG                         
                            
    DAVID ADRIAN-DUMITRU                GRANCEA MIRCEA 
                                                                                    INSPECTOR
 R.U.  
                                                                                                       UDRESCU VICTORIA                                                                            



